Anna Falchi, a l'anagrafe Anna Kristiina Palomäki Falchi , ła ze na atora, condutora tełeviziva ed ex modeła itałiana co sitadinansa finlandeza, considerada un sex symbol dei ani 1990 e 2000. Nasùa a Tampere, in Finlandia, el 22 de avril 1972 da mare finlandeze, Kaarina Palomäki Sisko, de profesion indosadora, e pare itałian, Benito Falchi, a l'età de 6 ani ła se ga trasferìo in Itałia: ła ga vivesto dieze ani a Scandiano, par po' trasferirse a Pesaro. Ła ga scumisià ła só cariera inte'l mondo de'l spetacoło clasifégandose segonda a Miss Italia 1989, indove ła ga vinsesto el titoło de Miss Cinema. Dopo aver intraprendesto ła cariera de modeła, inte'l 1992 ła ze stà sielta come testimonial publicitaria de ła Banca de Roma inte'l spot tełevizivo , direto da Federico Fellini, inte'l cuało ła ga resità a'l fianco de Paolo Villaggio. Inte'l 1993 ła ze conparìa darente a Raf inte'l videoclip de ła só canson . Ciò el ga dazesto inpulso a ła só cariera sinematogràfega, che ła ze partìa senpre inte'l 1993 co'l film de Marco Risi, in cui ła ga resità a fianco de Diego Abatantuono. Inte'l 1994 ła ze aparìa inte'l , de Enrico Roseo, insieme co Sylva Koscina. Senpre inte'l 1994 ła ze stà sielta da Carlo Vanzina par el só , in cui ła ga interpretà na manbrùca da'l soranome de Poppea. Ancora inte'l 1994 ła ga interpretà un roło da protagonista, insieme a l'ator ingleze Rupert Everett, inte'l film , de Michele Soavi, anbientà in Itałia, che'l conta łe visende de'l guardian de un simitero, Francesco Dellamorte, che'l se inbate in situasion anomałe. A desenbre de'l 1994 ła vedemo protagonista inte ła miniserie tv Desideria e l’anello del Drago di Lamberto Bava. El steso rezista el ła selie par intarpretar inte'l 1997 Mirabella in La Principessa e il Povero e Livia in Caraibi, sfortunada serie in 4 pontade. L'isteso ano el ga decretà ła definitiva consacrasion a modeła, grasie a łe sfiłade romane de ła stiłista Chiara Boni. Drioman ła ga ciapà parte ai film de Maurizio Nichetti , de Carlo Lizzani e de Dino Risi . In tełevizion ła ga conduzesto el Festival de Sanremo 1995 co Pippo Baudo e Claudia Koll. Senpre in cheł'ano ła ga insidesto el disco dance . Inte'l 1996 ła ze stada intrà i condutori de'l quiz preserałe de Rai 1 . A ła fin dei ani Novanta, inazonta a interpretar el roło de se stesa in e , ła ga aumentà ła só prezensa in tełevizion, deventando ospite de numarozi programi. Inte'l 1997 ła ga fato da comàre a ła 40ª edision de'l Zecchino d'Oro . Ła ga conduzesto anca l'edision 1998-1999 de co Giancarlo Magalli e Tullio Solenghi. Ła ze stada protagonisa de numarozi całendari, anca auto-produzesti, inte i cuałi ła ga puzà nùa, e che i zera stà sponsorizài e difondesti prima da'l mensiłe Max e drioman da Maxim. Inte'l 2000 ła ze stada ła comàre de ła festa scudeto de ła Lazio, scuadra de ła cuała ła ze tifoza. Inte l'isteso ano ła ga debutà in teatro co , a cui ga seguìo łe tournée , e . Inte'l 2001, intervistada inte ła trazmision , ła se ga cavà łe mudandine de piso rose e ła łe ga dàe in dono a'l condutor Daniele Luttazzi, che'l łe ga znazàe estazià. Inte'l 2002 ła ze tornada a'l sinema interpretando , che drioman el ze stà sevità da . Da'l 2005 ła ze anca produtora sinematogràfega: co'l fradeło Sauro ła ga fondà ła sosietà "A-Movies Production" spesiałizandose inte'l film d'autor e independente. Da marso 2007 ła cołabora co , ła testada zornałìstega de'l portałe Tiscali, indove ła scrive de critica sinematogràfega.